Coba jelasin Kerjaya muzik dari Naza Mohamad dalam bahasa melayu dong

Naza memulakan kerjaya muziknya pada tahun 1990 dengan menubuhkan kugiran Skate Punks namun hanya bertahan sehingga 1992 selepas itu beliau menubuhkan kugiran indie punk bernama Insane dan menjadi penerbit sebuah kompilasi bernama Just Eat This pada tahun 1995 dimana kugiran Insane juga terlibat dalam kompilasi itu, kugiran lain yang terlibat dalam kompilasi itu juga adalah Nice Stupid Playground, Mr. Wilson Garden, Rocket Flower, Cornflakes, Groove's Lum dan Insane sendiri dimana semua kugiran itu berasal dari Kuching, Sarawak. Naza juga pernah menjadi sessionist dalam kugiran Mr. Wilson Garden. Mengikut sumber dari satu majalah, Insane telah menerbitkan satu demo dengan kos RM100 dan dirakam selama dua jam.

Kemudian, Naza menubuhkan kugiran hardcore/crust punk bernama Fist of Fury dan terbitkan satu lagi kompilasi berjudul Miaow City Attack pada tahun 1997 bersama kugiran Outtune, Audio Godz, Nerd, The Rudeboys, Synchronizer dan Radish Fan. Fist of Fury juga terbitkan satu demo pada tahun yang sama iaitu Guilty of Inncoents dan menyumbangkan vokal dalam lagu Inserted Rage dalam demo tersebut dan tidak lama kemudian Fist of Fury dibubarkan kerana Naza mahu berpindah ke Semenanjung Malaysia.

Setelah sampai, Naza telah bekerjasama dengan Iman Tang yang pada ketika itu mempunyai label iaitu Strange Culture Records (SCR) dan menarik beberapa kugiran dari Kuching untuk masuk Semenanjung antaranya Saturday Heroes, Nerd dan The Rudeboys yang berjaya menerbitkan EP masing-masing bawah naungan label tersebut sebelum ditukar kepada Clockwork Records.

Kemudian Naza menyertai kugiran hardcore Social Cure dan menyumbangkan vokal dalam beberapa buah lagu. Selepas itu, Naza menganggotai kugiran indie rock Polythene sebagai vokalis/gitaris dan muncul bersama EP This Life Cumulative yang dikeluarkan pada 2002. Beliau meninggalkan kumpulan itu dan menyertai pula OAG sebagai gitaris dan beliau telah menerbitkan dua album bersama kumpulan itu iaitu Opera Radhi-o Friendly pada tahun 2002 dan Satelit Ink pada tahun 2003.

Naza meninggalkan OAG pada 2004 dan menubuhkan kumpulannya sendiri, The Times yang turut dianggotai oleh adiknya, Mono dari kugiran Saturday Heroes. The Times telah menikmati kejayaan dalam industri muzik indie dengan menerbitkan tiga album - Soda Pop Rok 'N' Roll, Nada Melankolik Malaya dan Modern Minimalis Glamour.

Naza juga ialah pemilik kedai muzik Sputnik Rekordz yang beroperasi di Pasar Besar TTDI, Taman Tun Dr. Ismail. Beliau pernah tampil dalam lagu Pastel Lite bertajuk "Hello Sayang" yang dimuatkan dalam album Pop Bilik Tidur (2019). Beliau bersama bekas wartawan muzik, Adly Syairi Ramly mengarang buku Psyche Oh! A Go Go'' yang memperincikan tentang khazanah muzik pop Malaysia dan Singapura antara 1964 dan 1974, ia dikeluarkan pada Ogos 2020 oleh Obscura Malaysia.